stanford-oval/wikipedia huggingface dataset:
โรงเรียนสันติราษฎร์วิทยาลัย
กิจกรรมของโรงเรียนสันติราษฎร์วิทยาลัย > กิจกรรมภายในโรงเรียน

งานวันสถาปนาโรงเรียน
จัดขึ้นในวันที่ 7 กรกฎาคมของทุกปี ในช่วงเช้ามีการทำบุญตักบาตรและกิจกรรมทำความสะอาดห้องเรียน ในช่วงบ่ายจะมีการแสดงความสามารถทางดนตรีของนักเรียน
งานราตรีสันติราษฎร์
งานราตรีสันติราษฎ์ เป็นงานพบปะสังสรรค์ศิษย์เก่า และศิษย์ปัจจุบัน อันถือเป็นประเพณีคืนสู่เหย้าของชาวเลือดหมู - ดำ ซึ่งจัดขึ้นเป็นประจำทุกปี โดยเริ่มต้นจัดครั้งแรกในปี พ.ศ. 2518 ณ เวทีลีลาศ สวนลุมพินี ในงานประกอบด้วยการพูดคุย พบปะ กินเลี้ยง การแสดง จับรางวัล และมอบโล่ศิษย์เก่าดีเด่น และในแต่ละปีอาจมีวัตถุประสงค์ในการระดมทุนเพื่อกิจการงานต่าง ๆ ของโรงเรียน เช่น สร้างอาคารเรียนหลังใหม่ หรือปรับปรุงทรัพยากรภายในโรงเรียน เป็นต้น
SANTIRAT GAME
SANTIRAT GAME เป็นงานกีฬาสีภายในของโรงเรียนสันติราษฎร์วิทยาลัย จัดประมาณกลางเดือนธันวาคมของทุกปี โดยเป็นการแข่งขันระหว่าง 5 คณะสี คือ คณะราชพฤกษ์ (สีเหลือง) คณะจามจุรี (สีชมพู) คณะไทรทอง (สีเขียว) คณะเฟื่องฟ้า (สีส้ม)  และคณะอัญชัน (สีฟ้า) )  เพื่อเชื่อมความสามัคคี และให้รู้จักแพ้ รู้จักชนะ รู้จักอภัย
โดยมีการแข่งขันทั้งสิ้น 7 ชนิดกีฬา ได้แก่ ฟุตบอล บาสเกตบอล วอลเลย์บอล เทเบิลเทนนิส แบดมินตัน เซปักตะกร้อ และ กรีฑา ในบางปีการศึกษาจะมีกีฬาชนิดพิเศษซึ่งได้บรรจุเป็นพิเศษในกีฬาสีประจำปีนั้น ๆ เช่น ปีการศึกษา 2544 มีกีฬา flag football เป็นต้น นอกจากนี้ยังมีการประกวดขบวนพาเหรด ประกวดกองเชียร์ ประกวดเชียร์ลีดเดอร์ และการประกวดดรัมเมเยอร์ระหว่าง 5 คณะสี
กิจกรรมชุมนุม
กิจกรรมชุมนุมเป็นกิจกรรมเพื่อให้นักเรียนที่มีความสนใจในด้านเดียวกัน ได้จัดตั้งหรือเข้าร่วมชุมนุมที่ตนสนใจ โดยมีอาจารย์ที่ปรึกษาชุมนุมกำกับดูแล ซึ่งชุมนุมมีทั้งทางด้านวิชาการ ศิลปะ วัฒนธรรม ดนตรีและกีฬา ทั้งนี้ นักเรียนชายและนักเรียนหญิงระดับชั้นมัธยมศึกษาตอนปลายที่เรียนนักศึกษาวิชาทหาร จะถือว่าอยู่ชุมนุมรักษาดินแดนโดยอัตโนมัติ เนื่องจากคาบกิจกรรมชุมนุมอยู่ในช่วงวันจันทร์ตอนบ่าย ซึ่งเป็นช่วงที่นักเรียนชายไปเรียนนักศึกษาวิชาทหาร วงโยธวาทิตและวงดนตรีลูกทุ่งของโรงเรียนสร้างชื่อเสียงในการแข่งขันรายการชิงช้าสวรรค์เป็นที่รู้จักและยอมรับของชุมชุม
กิจกรรมจิตอาสา
กิจกรรมจิตอาสาของโรงเรียนเริ่มในปีการศึกษา 2551 มีนักเรียนกลุ่มหนี่งเข้าร่วมทำกิจกรรมจิตอาสาที่สถาบันสุขภาพเด็กแห่งชาติมหาราชินีและโรงพยาบาลพระมงกุฎเกล้า โดยการชักชวนของเจ้าหน้าที่มูลนิธิกระจกเงาและมูลนิธิสยามกัมมาจล จึงมีการนำมาเผยแพร่ให้นักเรียนในโรงเรียนที่สนใจได้เข้าร่วมกิจกรรม ต่อมา เริ่มมีกลุ่มนักเรียนจัดตั้งกลุ่มจิตอาสาตามความสนใจของตัวเอง เช่น กลุ่ม SL.Play ที่แสดงละครสะท้อนปัญหาเยาวชน โดยการสนับสนุนเครือข่ายละครหน้ากากเปลือย กลุ่ม Paper Ranger ทำสมุดจากกระดาษเหลือใช้เพื่ลดภาวะโลกร้อน โดยเจ้าหน้าที่จากเครือข่าย Paper Ranger ชมรมคุยเปิดใจรักปลอดภัย ที่ทำการรณรงค์เกี่ยวกับเรื่องเพศและเอดส์ตามสถานที่ต่าง ๆ ร่วมกับเครือข่าย Youth Net ชมรมจิตใส ใจอาสา ฝ่าโลกมืด เป็นกลุ่มขับร้องเพลงประสานเสียงของนักเรียนที่มีความบกพร่องทางการมองเห็น
ต่อมา จึงมีการรวมกลุ่มจิตอาสาเหล่านี้เข้าเป็นเครือข่ายโดยใช้ชื่อว่า "เครือข่ายจิตอาสาชาวเลืดอหมู-ดำ" เพื่อความเป็นหนึ่งเดียวในการดำเนินงาน และมีการเสนอชื่อและได้รับการพิจารณาให้ได้รับการยกย่องและเชิดชูเกียรติให้เป็นกลุ่มเยาวชนดีเด่นกรุงเทพมหานคร (ประกายเพชร) ประจำปี 2553 ด้านการพัฒนาสังคมและสภาเยาวชน
กิจกรรมของโรงเรียนสันติราษฎร์วิทยาลัย > กิจกรรมระหว่างโรงเรียน

งานภาษาไทยเพชรยอดมงกุฎ
ทำเนียบผู้บริหารโรงเรียนสันติราษฎร์วิทยาลัย

| ที่ | รายนามผู้อำนวยการ | วาระการดำรงตำแหน่ง |
| --- | --- | --- |
| 1 | นาย ชาลี ถาวรานุรักษ์ | พ.ศ. 2518 - 2523 |
| 2 | นาย มนตรี ชุติเนตร | พ.ศ. 2523 - 2526 |
| 3 | นาย ดุสิต พูนพอน | พ.ศ. 2526 - 2531 |
| 4 | นาง จันทร์เพ็ญ เจริญผลารักษ์ | พ.ศ. 2531 - 2533 |
| 5 | นาง ศิริลักษณ์ นันทพิศาล | พ.ศ. 2533 - 2536 |
| 6 | นาย พงษ์ศักดิ์ รุ่งโรจน์พานิช | พ.ศ. 2536 - 2539 |
| 7 | นาย สมรัก แพทย์พันธุ์ | พ.ศ. 2539 - 2543 |
| 8 | นาง มยุรัตน์ สัตตวัฒนานนท์ | พ.ศ. 2543 - 2545 |
| 9 | นาย ชเนศร นาคนิยม | พ.ศ. 2546 - 2549 |
| 10 | นาย สุธน คุ้มสลุด | พ.ศ. 2549 - 2550 |
| 11 | นาย ณัฐกิจ บัวขม | พ.ศ. 2550 - 2558 |
| 12 | นาย อารีย์ วีระเจริญ | พ.ศ. 2558 - 2559 |
| 13 | นาง คนึงนาถ จันทวงษ์ | พ.ศ. 2561 - 2563 |
| 14 | นางธัญจิรา โชติพงศ์กุล | พ.ศ. 2564 - 2565 |
| 15 | นาย เจนการณ์ เพียงปราชญ์ | พ.ศ. 2565 - ปัจจุบัน |
การรับนักเรียนเข้าศึกษา

ในแต่ละปีการศึกษา โรงเรียนสันติราษฎร์วิทยาลัยจะทำการรับนักเรียนเข้าศึกษาในชั้นมัธยมศึกษาตอนต้นและมัธยมศึกษาตอนปลาย
ชั้นมัธยมศึกษาปีที่ 1
มีการรับนักเรียนเข้าศึกษา 4 ประเภท คือ นักเรียนในเขตพื้นที่บริการด้วยวิธีการจับฉลาก โดยนักเรียนที่อยู่ในเขตพื้นที่บริการ ได้แก่
นักเรียนที่มีภูมิลำเนาในเขตราชเทวี เขตพญาไท เขตปทุมวัน และเขตดินแดง เป็นจำนวนร้อยละ 50 ของการรับนักเรียนทั้งหมด
ส่วนอีกร้อยละ 50 เป็นการรับนักเรียนในอีก 3 ประเภท คือ
นักเรียนที่สอบคัดเลือก
นักเรียนที่มีความสามารถทางด้านดนตรีและกีฬา
นักเรียนที่มีความเป็นเลิศด้านคณิตศาสตร์-วิทยาศาสตร์
ชั้นมัธยมศึกษาปีที่ 4
มีการรับนักเรียนทั้งที่จบจากชั้นมัธยมศึกษาปีที่ 3 ของโรงเรียนสันติราษฎร์วิทยาลัยและที่จบจากโรงเรียนอื่น โดยการสอบคัดเลือก จำแนกสายการเรียนเป็น 6 แผนก ได้แก่
แผนกวิทยาศาสตร์-คณิตศาสตร์
แผนกภาษาอังกฤษ-คณิตศาสตร์
แผนกภาษาอังกฤษทั่วไป
แผนกภาษาอังกฤษ-ภาษาจีน
แผนกภาษาอังกฤษ-ภาษาญี่ปุ่น
แผนกภาษาอังกฤษ-ภาษาเกาหลี
ศิษย์เก่าที่มีชื่อเสียง

รศ. ชูศักดิ์ ศิรินิล (สตร.รุ่น 2508) อดีตเลขาธิการนายกรัฐมนตรี อดีตรัฐมนตรีประจำสำนักนายกรัฐมนตรี อดีตอธิการบดีมหาวิทยาลัยรามคำแหง
รศ.ดร. ภิญโญ สุวรรณคีรี (สตร.รุ่น 2499) ราชบัณฑิต ศิลปินแห่งชาติ สาขาศิลปะสถาปัตยกรรม พ.ศ. 2537
พล.ต.ศรชัย มนตริวัต (สตร.รุ่น 2508) อดีตรัฐมนตรีช่วยว่าการกระทรวงมหาดไทย
ดร.ศรัณย์ ศรลัมพ์ (ส.ล.รุ่น 2519) รองผู้อำนวยการโรงเรียนวัดเขมาภิรตาราม
สุดา ชื่นบาน (สตร.รุ่น 2505) นักร้อง, นักแสดง ศิลปินแห่งชาติ สาขาศิลปะการแสดง (ดนตรีไทยสากล - ขับร้อง) ประจำปี พ.ศ. 2563
ดอน สอนระเบียบ นักร้อง, นักแสดง
โอริเวอร์ บีเวอร์ นักแสดง
วาเนสซ่า บีเวอร์ นักแสดง, นางแบบ
แหล่งข้อมูลอื่น

แผนที่และภาพถ่ายทางอากาศของ โรงเรียนสันติราษฎร์วิทยาลัย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′30″N 100°31′55″E﻿ / ﻿13.758404°N 100.531951°E﻿ / 13.758404; 100.531951
| ด ค กสถานศึกษาในเขตราชเทวี |
| --- | --- |
โรงเรียน:  โรงเรียนเซนต์ดอมินิก  โรงเรียนพญาไท  โรงเรียนศรีอยุธยา  โรงเรียนสวนมิสกวัน  โรงเรียนสอนคนตาบอดกรุงเทพ  โรงเรียนสันติราษฎร์วิทยาลัย  โรงเรียนอำนวยศิลป์ 
สถาบันอุดมศึกษา:  มหาวิทยาลัยมหิดล คณะทันตแพทยศาสตร์  คณะเทคโนโลยีสารสนเทศและการสื่อสาร  คณะแพทยศาสตร์โรงพยาบาลรามาธิบดี  คณะเภสัชศาสตร์  คณะวิทยาศาสตร์  คณะเวชศาสตร์เขตร้อน  คณะสาธารณสุขศาสตร์  บัณฑิตวิทยาลัย  วิทยาลัยพยาบาลกองทัพบก  วิทยาลัยแพทยศาสตร์พระมงกุฎเกล้า 
สถานศึกษาอื่น:  อาคารวรรณสรณ์ 
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร 
| ด ค กโรงเรียนในสังกัด สำนักงานเขตพื้นที่การศึกษากรุงเทพมหานคร เขต 1 กลุ่ม 2 |
| --- | --- |
 โรงเรียนมัธยมวัดเบญจมบพิตร  โรงเรียนสตรีวิทยา  โรงเรียนวัดบวรนิเวศ  โรงเรียนมัธยมวัดมกุฏกษัตริย์  โรงเรียนวัดราชาธิวาส  โรงเรียนราชวินิต มัธยม  โรงเรียนราชวินิต  โรงเรียนวัดน้อยนพคุณ  โรงเรียนโยธินบูรณะ  โรงเรียนศีลาจารพิพัฒน์  โรงเรียนสุวรรณสุทธารามวิทยา  โรงเรียนราชนันทาจารย์สามเสนวิทยาลัย 2  โรงเรียนศรีอยุธยา  โรงเรียนสันติราษฎร์วิทยาลัย  โรงเรียนสามเสนวิทยาลัย  โรงเรียนอนุบาลวัดปรินายก  โรงเรียนทีปังกรวิทยาพัฒน์ (วัดโบสถ์)  โรงเรียนวัดเวตวันธรรมาวาส  โรงเรียนพญาไท  โรงเรียนอนุบาลสามเสน 
สันติราษฏร์เกม ประจำปี พ.ศ. 2551
นุ้ย เชิญยิ้ม

| นุ้ย เชิญยิ้ม |
| --- | --- |
ชื่อเกิด: ชูเกียรติ เอี่ยมสุข
ชื่ออื่น: นุ้ย เชิญยิ้ม, เมธา ฟ้าแว๊บแว๊บ, นุ้ย เต่าบิน, นุ้ย โคโลน นุ้ย รถตู้​ หนุ่ยนุ้ย, จอห์น วิค เชิญยิ้ม
เกิด: 5 มิถุนายน พ.ศ. 2517 (50 ปี)  นครนายก ประเทศไทย
ส่วนสูง: 1.75 เมตร (5 ฟุต 9 นิ้ว)
คู่สมรส: ศิริพร อยู่ยอด
บุตร: 4 คน
อาชีพ: นักแสดงตลก, นักแสดง, พิธีกร, ผู้กำกับ, ยูทูบเบอร์, นักร้อง
ชูเกียรติ เอี่ยมสุข หรือชื่อในการแสดงว่า นุ้ย เชิญยิ้ม หรือ เมธา ฟ้าแว๊บแว๊บ หรือ นุ้ย เต่าบิน หรือ นุ้ย โคโลน หรือ จอห์น วิค เชิญยิ้ม (เกิด 5 มิถุนายน พ.ศ. 2517) ที่ตำบลพระอาจารย์ อำเภอองครักษ์ จังหวัดนครนายก เป็นนักแสดงตลก นักแสดง และพิธีกรชาวไทย เป็นน้องชายของโหน่ง ชะชะช่า (ชูศักดิ์ เอี่ยมสุข) นักแสดงตลกในสมาชิกแก๊งสามช่า และเป็นสามีของ ศิริพร อยู่ยอด นักร้องชื่อดังในนาม ตั๊ก ลีลา และนักแสดงตลกเช่นกัน โดยมีบุตรด้วยกันหนึ่งคน คือ ภูสิษฐ์ เอี่ยมสุข หรือภู นอกจากนั้น ยังมีบุตรที่เกิดจากภรรยาเก่าอีก 3 คน
ผลงาน > ละครโทรทัศน์

พ.ศ. 2540 เพลงรักจากบ้านนา (ช่อง 9)
พ.ศ. 2545 อิเหนา (ช่อง 3)
พ.ศ. 2546 ตลาด โรงเจ ลิเก ความรัก (ช่อง 7)
พ.ศ. 2547 ไปแล้วกลับ หลับแล้วตื่น ฟื้นเพื่อเธอ (ช่อง ITV) คู่กับ ศิริพร อยู่ยอด
พ.ศ. 2550 รักนี้หัวใจเราจอง (ช่อง 3) (รับเชิญ)
พ.ศ. 2551 เส้นไหมกับนายหิน (ช่อง 7)
พ.ศ. 2553 ปอบอพาร์ตเมนต์ (ช่อง 7)
พ.ศ. 2554 คู่แค้นแสนรัก (ช่อง 7)
พ.ศ. 2556 สุภาพบุรุษบ้านทุ่ง (ช่อง 7)
พ.ศ. 2556 วิวาห์ป่าช้าแตก (ช่อง 8) (รับเชิญ)
พ.ศ. 2556 มาเฟียตาหวาน (ช่อง 3)
พ.ศ. 2557 หลานสาวนิรนาม (ช่อง 7)
พ.ศ. 2562 มัจจุราชฮอลิเดย์ (ช่อง 8)
พ.ศ. 2565 เจ้าหญิงหลงยุค (ช่อง 9)
ผลงาน > ละครชุด / ซีรีส์

พ.ศ. 2551 หลวงตาใหม่ ผู้ใหญ่เย็น (ช่อง 7)
พ.ศ. 2552 สายลับเดอะซีรีส์ กับ 24 คดีสุดห้ามใจ (ช่อง 9) (รับเชิญในตอน คดี 17 : หม้อเฮียหาย..ใครแอบแฮ้ป)
พ.ศ. 2558 หลวงพี่ดิจิตอล (ช่อง 8)
พ.ศ. 2561 อาตี๋ของผม (ช่องวัน)
ผลงาน > ละครซิทคอม

พ.ศ. 2545 เฮง เฮง เฮง (ช่อง 7)
พ.ศ. 2545 ซิทคอม 5 โมงโป๊งโป๊งชึ่ง (ช่อง 7)
พ.ศ. 2550 คนเยอะเรื่องแยะ (ช่อง 7)
พ.ศ. 2553 บ้านนี้มีรัก (ช่อง 9) (รับเชิญในตอน พ่อปลาไหล แม่พังพอน)
พ.ศ. 2555 ผู้กองเจ้าเสน่ห์ (ช่อง 3) (รับเชิญ)
พ.ศ. 2556 สุภาพบุรุษวงษ์คำเหลา (ช่องโมเดิร์นไนน์ทีวี) (รับเชิญ)
ผลงาน > ละครพื้นบ้าน / พีเรียดย้อนยุค

แสนพยศ ช่อง 3
แสนแสบ ช่อง 5
พระสุธน-มโนราห์ ช่อง 3
สังข์ทอง ช่อง 3
อิเหนา ช่อง 3
ผลงาน > ผลงานภาพยนตร์

กระสือฟัดปอบ
โหดหน้าเหี่ยว 966
5 แถว
นาค
ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง
ตั๊ดสู้ฟุด
โหน่ง เท่ง นักเลงภูเขาทอง
เหยิน เป๋ เหล่ เซมากูเตะ
32 ธันวา
โยมผีพ่อ
โป๊ะแตก
เท่ง โหน่ง จีวรบิน
First love รักครั้งแรก
คุณพ่อป้ายแดง
หนูเอาอยู่
บุปผาโรตี
หอแห๋วแหก แหวกทะลุมิติ
เมียมาก พระโขนง
คู่เกย์พระโขนง
ศิษย์วัด วิ่งหน้าตั้ง รุ่นยืนยังเซ
ต้มยำเก้ง
รัชดาแลนด์
สาระไน โอเซแก
องค์แบก
จัชรา
วัยรุ่น พังร้าน
ยืมวันเสาร์ คืนเช้าวันจันทร์
มือปืนดาวลูกไก่
ตุ๊ดเว้ยเฮ้ย
มนต์รัก สองฝังคลอง (ละครเวที)
อันธพาล บ่อ เซียง กัง
404 สุขีนิรันดร์..RUN RUN
ผลงาน > ผลงานกำกับภาพยนตร์

ยายสั่งมาใหญ่
ผลงาน > รายการโทรทัศน์

พิธีกรและกรรมการตัดสิน 
(รายการโทรทัศน์ที่กำลังเป็นพิธีกรและผู้ร่วมรายการอยู่ จะขึ้นตัวหนา)
แสบคูณสอง
กิ๊กกะไบต์
เกมพันหน้า
ก่อนบ่ายคลายเครียด
ยุทธการสะท้านตับ
บริษัทฮาไม่จำกัด
7 ดาวประจัญบาน
จับดารามาตลก
นักสืบจานเด็ด
ตลกยกนิ้ว
สไมล์เรนเจอร์
ก่อนบ่ายโชว์
จานเด็ด โดน (ผลิตโดย เซ้นส์ เอนเตอร์เทนเมนท์) ร่วมกับ ตั๊ก ศิริพร อยู่ยอด, อาไท กลมกิ๊ก
ก็มาดิคร้าบ
อะจ๊าก
โปะเชะ ร่วมกับ  ธัณย์สิตา สุวัชราธนากิตติ์ (ชมพู่ ก่อนบ่าย)
คู่ซ่าฮาทั่วไทย ร่วมกับ ตั๊ก ศิริพร อยู่ยอด
คนละหมัด
ตลกแหลก ร่วมกับ ตั๊ก ศิริพร อยู่ยอด
ฮาไม่จำกัดทั่วไทย
บริษัท ฮา ไม่จำกัด TagTeam
บริษัทฮาไม่จำกัด จัดเต็ม
มันส์
สมรภูมิเพลงดัง สู้เพื่อฝัน (ผลิตโดย มีเดีย สตูดิโอ) ร่วมกับ ตั๊ก ศิริพร อยู่ยอด, รงค์ จาตุรงค์ มกจ๊ก
ผลงาน > ออนไลน์

รายการ ตามติดชีวิตตลก ทางช่อง YouTube:Nui Chernyim (2562-)
รายการ ตลกออนไลน์ ทางช่อง YouTube:Nui Chernyim (2564-)
รายการ ฮาสะเด็ดPsบ้านหม้อ&อุดมซีฟู้ด ทางช่อง YouTube:Nui Chernyim (2564-)
ผลงาน > ผลงานอื่น ๆ

เพลง
อย่าบอกใครนะ (2548)
ไวไฟ (2555)
ส่งยิ้ม ส่งใจ (2555)
สายตรงส่งใจ (2555)
ชีวิตดี๊ดี (2558)
หนีรถติด (2558)
สุขใจไทยเจริญ (2560)
นะโม (2562)
อัลบั้มเพลง
อัลบั้มลูกทุ่งโคเมดี้ (2555)  เป็นผลงานเพลงลูกทุ่งจากตลกชื่อดังนำโดย นุ้ย เชิญยิ้ม, หลุยส์ เชิญยิ้ม, ปลาคาร์ฟ เชิญยิ้ม, ป๋าโก๋ ศรีราชา และ หนูเล็ก ก่อนบ่าย
ผลงาน > มิวสิกวิดีโอ

โทรศัพท์จับผัว - ดอกอ้อ ทุ่งทอง, ศร สินชัย
หมอเฮาส์ นักบุญปากร้าย
การผลิต > แนวคิด

ในปี 2547 เดวิด ชอร์และพอล แอตตานาซีโอ ร่วมกับหุ้นส่วนธุรกิจของแอตตานาซีโอ เคที เจคอบส์ ส่งซีรีส์ (ซึ่งขณะนั้นยังไม่มีชื่อ) แก่ฟ็อกซ์โดยเป็นรายการสืบสวนแพทย์แบบซีเอสไอ นวนิยายสอบสวนซึ่งมีท้องเรื่องเป็นโรงพยาบาลโดยมีหมอสืบสวนอาการและสาเหตุ แอตตานาซีโอได้รับบันดาลใจจากละครกระบวนวืธีแพทย์โดยคอลัมน์เดอะนิวยอร์กไทมส์แม็กกาซีน "การวินิจฉัย" เขียนโดยแพทย์ ลีซา แซนเดอส์ ซึ่งเป็นแพทย์ประจำโรงพยาบาลเยล-นิวเฮเวน (YNHH) และโรงพยาบาลสอนพรินซ์ตัน-เพลนส์โบโร (PPTH) ได้รูปแบบมาจากสถาบันฝึกสอนแห่งนี้ ฟ็อกซ์ซื้อซีรีส์ ผ่านประธานของเครือข่ายขณะนั้น เกล เบอร์แมน บอกกับทีมสร้างสรรค์ว่า "ผมอยากได้รายการแพทย์ แต่ผมไม่อยากเห็นเสื้อกาวน์เดินไปตามโถง" เจคอบส์กล่าวว่า ข้อกำหนดนี้เป็นหนึ่งในหลายเหตุจูงใจที่นำสู่รูปแบบสุดท้ายของรายการ
เรารู้ว่าเครือข่ายกำลังมองหากระบวนวิธี และพอล [แอตตานาซีโอ] มีความคิดแพทย์นี้ขึ้นมาซึ่งเหมือนกับกระบวนวิธีตำรวจ ผู้ต้องสงสัยเป็นเชื้อโรค แต่ผมเริ่มตระหนักอย่างรวดเร็วว่าเราต้องการส่วนตัวละครนั้นด้วย ผมหมายถึง เชื้อโรคไม่มีแรงจูงใจ
—เดวิด ชอร์ให้สัมภาษณ์นิตยสาร ไรเตอส์กิลด์
หลังฟ็อกซ์หยิบรายการขึ้นมา ก็ได้ชื่อลำลองว่า เชสซิงซีบราส์, เซอร์คลิงเดอะเดรน ("ซีบรา" เป็นสแลงแพทย์ หมายถึง การวินิจฉัยไม่ปกติหรือเคลือบคลุม ส่วน "เซอร์คลิงเดอะเดรน" (circling the drain) หมายถึง ผู้ป่วยระยะสุดท้าย ผู้ป่วยที่เสื่อมลงอย่างแก้ไขไม่ได้) ข้อเสนอดั้งเดิมของรายการคือ ทีมหมอทำงานร่วมกันเพื่อพยายาม "วินิจฉัยสิ่งที่วินิจฉัยไม่ได้" ชอร์รู้สึกว่าการมีตัวละครกลางที่น่าสนใจเป็นสิ่งสำคัญ คน ๆ หนึ่งผู้สามารถตรวจสอบลักษณะส่วนบุคคลของผู้ป่วยและวินิจฉัยความเจ็บป่วยของพวกเขาได้จากการค้นหาความลับและคำลวง เมื่อชอร์และทีมสร้างสรรค์ที่เหลือวิเคราะห์ความเป็นไปได้ของตัวละครแล้ว แนวคิดของรายการก็ได้ลดขั้นตอนลงและมุ่งสนใจบทบาทนำมากขึ้น ตัวละครนั้นได้ชื่อว่า "เฮาส์" ซึ่งรับมาเป็นชื่อรายการเช่นเดียวกัน ชอร์พัฒนาตัวละครอีกและเขียนบทสำหรับตอนนำร่อง ไบรอัน ซิงเกอร์ ผู้กำกับตอนแรกและมีบทบาทสำคัญในการแคสบทหลัก กล่าวว่า "ชื่อตอนแรกคือ "ทุกคนโกหก" และนั่นเป็นข้อตั้งของรายการ" ชอร์กล่าวว่า เส้นเรื่องสำคัญสำหรับตอนต้น ๆ อิงมาจากงานของเบอร์ตัน รูเช นักเขียนประจำของ เดอะนิวยอร์กเกอร์ ระหว่างปี 2487 ถึง 2537 ซึ่งเชี่ยวชาญพิเศษเรื่องลักษณะเกี่ยวกับผู้ป่วยที่ผิดปกติ
ชอร์ร่างแนวคิดตัวละครที่ใช้ชื่อเดียวกับชื่อเรื่อง ไปถึงประสบการณ์ครั้งเป็นผู้ป่วย ณ โรงพยาบาลฝึกสอนแห่งหนึ่ง ชอร์เล่าให้ฟังว่า "ผมรู้ ทันทีที่ผมออกจากห้อง พวกเขาต่างเยาะเย้ยผมอย่างไม่หยุดหย่อน [เพราะความไม่รู้เดียงสาของผม] และผมคิดว่าคงน่าสนใจที่จะเห็นตัวละครที่ทำอย่างนั้นจริง ๆ ก่อนพวกเขาออกจากห้อง" จุดเริ่มต้นสำคัญ คือ ตัวละครหลักจะไร้ความสามารถในทางใดทางหนึ่ง ความคิดเดิมคือให้เฮาส์ใช้วีลแชร์ แต่ฟ็อกซ์ปฏิเสธความคิดนี้ ภายหลังเจคอบส์แสดงความขอบคุณที่สถานียืนกรานว่าให้คิดตัวละครใหม่ การทำให้เขายืนได้นั้นเพิ่มมิติทางกายภาพที่สำคัญ สุดท้ายผู้เขียนเลือกให้เฮาส์ได้รับบาดเจ็บที่ขาอันเกิดจากคำวินิจฉัยที่ผิดพลาด ซึ่งทำให้เขาต้องใช้ไม้เท้าและทำให้มีความเจ็บปวดจนนำไปสู่การติดยาเสพติด
การผลิต > แนวคิด > การอ้างอิงเชอร์ล็อก โฮมส์

การอ้างอิงข้อเท็จจริงที่ว่าเกรกอรี เฮาส์ยึดนักสืบบันเทิงคดีที่มีชื่อเสียง เชอร์ล็อก โฮมส์ ที่สร้างโดย เซอร์ อาเธอร์ โคนัน ดอยล์ ปรากฏตลอดซีรีส์ ชอร์อธิบายว่าเขาเป็นแฟนของโฮมส์เสมอมาและพบว่าการไม่รู้สึกยินดียินร้ายต่อลูกค้าของเขาเป็นเอกลักษณ์ ข้อเหมือนนี้ชัดเจนในการอาศัยการให้เหตุผลแบบนิรนัย และจิตวิทยาของเฮาส์ แม้อาจดูเหมือนไม่สามารถใช้ได้อย่างชัดเจน และความไม่เต็มใจรับผู้ป่วยที่เขาเห็นว่าไม่น่าสนใจ วิธีการสืบสวนของเขาคือการขจัดคำวินิจฉัยด้วยตรรกะเมื่อได้รับการพิสูจน์ว่าเป็นไปไม่ได้ ซึ่งโฮมส์ก็ใช้วิธีการคล้ายกัน ตัวละครทั้งสองเล่นเครื่องดนตรี (เฮาส์เล่นเปียโน กีตาร์ และฮาร์โมนิกา ส่วนโฮมส์เล่นไวโอลิน) และติดยาเสพติด (เฮาส์ติดไวโคดิน โฮมส์ใช้โคเคนเพื่อนันทนาการ)  ความสัมพันธ์ของเฮาส์กับ นพ. เจมส์ วิลสันสะท้อนความสัมพันธ์ระหว่างโฮมส์กับเพื่อนคู่ใจของเขา นพ. จอห์น วอตสัน โรเบิร์ต ฌอน ลีโอนาร์ดผู้รับบทวิลสัน กล่าวว่าเฮาส์และตัวละครของเขา ซึ่งมีชื่อคล้ายกับวัตสัน ว่าเดิมตั้งใจให้ทำงานร่วมกันแบบโฮมส์กับวัตสัน ในทัศนะของเขา ทีมวินิจฉัยของเฮาส์รับแง่มุมของบทบาทวัตสัน วิลสันยังมีน้องชายสิ้นเนื้อประดาตัวที่อาจเสียชีวิตไปแล้ว คล้ายกับน้องชายติดเหล้าของวัตสัน (ฤดูกาลที่ 1 ตอนที่ 10) ชอร์กล่าวว่าชื่อของโฮมส์เองตั้งใจให้เป็น "การคารวะเป็นนัย" ต่อโฮมส์ ที่อยู่ของเฮาส์ คือ 221บี ถนนเบเกอร์ ซึ่งเป็นการอ้างอิงโดยตรงถึงที่อยู่ของโฮมส์ ส่วนที่อยู่ของวิลสันก็เป็น 221บีเช่นกัน
แต่ละตอนของซีรีส์ก็มีการอ้างอิงถึงนิยายเชอร์ล็อก โฮมส์เพิ่ม ผู้ป่วยหลักในตอนแรกชื่อรีเบกกา แอดเลอร์ ตามไอรีน แอดเลอร์ ตัวละครในเรื่องสั้นโฮมส์เรื่องแรก "อะสแกนดัลอินโบฮีเมีย" ในตอนสุดท้ายของฤดูกาลที่ 2 โฮมส์ถูกมือปืนเสียสติยิงโดยมีชื่อว่า "มอริอาตี" ซึ่งเป็นชื่อของศัตรูฉกาจของโฮมส์ ในตอน "อิตส์อะวันเดอร์ฟูลไลฟ์" ในฤดูกาลที่ 4 โฮมส์ได้รับ "โคนัน ดอยล์ฉบับพิมพ์ครั้งที่สอง" เป็นของขวัญคริสต์มาส ในตอน "ดิอิตช์" ในฤดูกาลที่ 5 มีฉากโฮมส์เก็บกุญแจและไวโคดินจากบนหนังสือ เชอร์ล็อก โฮมส์ ชุด จดหมายเหตุ ของโคนัน ดอยล์ ในตอน "จอยทูเดอะเวิลด์" ในฤดูกาลที่ 5 เช่นกัน เฮาส์ใช้หนังสือของโจเซฟ เบล แรงบันดาลใจสำหรับเชอร์ล็อก โฮมส์ของโคนัน ดอยล์ เพื่อพยายามหลอกทีมของเขา หนังสือเล่มนี้ ผู้ให้คือวิลสันที่ให้เป็นของขวัญวันคริสต์มาสที่แล้ว ซึ่งมีสารว่า "เกรก ทำให้ฉันคิดถึงคุณ" ก่อนยอมรับว่าเขามอบหนังสือให้เฮาส์ วิลสันบอกสมาชิกทีมเขาสองคนว่ามาจากคนไข้ที่ชื่อ ไอรีน แอดเลอร์ ตอนสุดท้ายของซีรีส์แสดงความคารวะต่อการจัดฉากเสียชีวิตของโฮมส์ใน "ปัญหาสุดท้าย" นิยายปี 2436 ซึ่งโคนัน ดอยล์เดิมตั้งใจปิดฉากบันทึกเหตุการณ์โฮมส์
การผลิต > ทีมผลิต

หมอเฮาส์ นักบุญปากร้ายเป็นผลงานผลิตร่วมกันของฮีลแอนด์โทฟิมส์ ชอร์ซีโพรดักชันส์ และแบดแฮตแฮร์รีโพรดักชันส์โดยความร่วมมือกับยูนิเวอร์แซลมีเดียสตูดิโอส์ของเครือข่ายฟ็อกซ์ พอล แอตตานาซิโอและเคที เจคอบส์ ประธานของฮีลแอนด์โทฟิลมส์; เดวิด ชอร์ ประธานชอร์ซีโพรดักชันส์ และไบรอัน ซิงเกอร์ ประธานแบดแฮตโพรดักชันส์ เป็นผู้ผลิตบริหารในทุกตอนของรายการ ลอว์เรนซ์ แคพโลว์, ปีเตอร์ เบลกและทอมัส แอล. มอแรนร่วมเป็นผู้เขียนเมื่อเริ่มฤดูกาลที่ 1 หลังผลิตตอนแรก ผู้เขียน ดอริส อีแกน, ซารา เฮส, รัสเซล เฟรนด์และแกร์เร็ต เลอร์เนอร์เข้าร่วมทีมเมื่อเริ่มฤดูกาลที่ 2 เฟรนด์และเลอร์เนอร์ผู้เป็นหุ้นส่วนธุรกิจ ได้รับเสนอตำแหน่งเมื่อเปิดซีรีส์ แต่เมื่อรายการประสบความสำเร็จก็ปฏิเสธไป ทั้งสองตอบรับเมื่อเจคอบส์เสนองานแก่พวกเขาอีกในปีถัดมา ผู้เขียน เอลี แอตไทและฌอน ไวต์เซลเข้าร่วมรายการเมื่อเริ่มฤดูกาลที่ 4 นับแต่เริ่มฤดูกาลที่ 4 มอแรน เฟรนด์และเลอร์เนอร์ได้รับตำแหน่งเป็นผู้อำนวยการสร้างของซีรีส์ ร่วมกับแอตตานาซิโอ เจคอบส์ ชอร์และซิงเกอร์ ฮิว ลอรีได้รับตำแหน่งเป็นผู้ผลิตบริหารสำหรับตอนที่สองและสาม ของฤดูกาลที่ 5
ชอร์เป็นโชว์รันเนอร์ของหมอเฮาส์ นักบุญปากร้าย เมื่อจบฤดูกาลที่ 6 ก็มีผู้เขียนกว่าสองโหลมีส่วนร่วมในรายการ ผู้เขียนที่มีชื่อเสียงที่สุด ได้แก่ แคปโลว์ (18 ตอน) เบลก (17) ชอร์ (16) เลอร์เนอร์ (16) มอแรน (14) และอีแกน (13) ผู้กำกับที่มีชื่อเสียงที่สุดของรายการในหกฤดูกาลแรก คือ ดีแรน ซาราเฟียน (22 ตอน) ซึ่งไม่เกี่ยวข้องในฤดูกาลที่ 6 และเกรก ไยเทเนส (17) จากผู้กำกับอีกกว่าสามโหลที่ทำงานในรายการ มีเพียงเดวิด สเตรตันที่ได้กำกับมากถึง 10 ตอนจนถึงฤดูกาลที่ 6 ฮิว ลอรีกำกับตอนที่ 17 ของฤดูกาลที่ 6 "ล็อกดาวน์" อีแลน ซอลส์เป็นผู้ควบคุมดูแลวิชวลเอฟเฟ็กส์ตั้งแต่เริ่มรายการ ลีซา แซนเดอส์ ผู้ช่วยศาสตราจารย์คลินิกแพทยศาสตร์ ณ วิทยาลัยแพทยศาสตร์เยล เป็นที่ปรึกษาเทคนิคของรายการ เธอเขียนคอลัมน์ "ไดแอกโนซิส" (การวินิจฉัย) ซึ่งเป็นแรงบันดาลใจแก่ข้อตั้งของหมอเฮาส์ นักบุญปากร้าย ชอร์กล่าวว่า "หมอสามคน... ตรวจสอบทุกอย่างที่เราทำ" บ็อบบิน เบิร์กสตอร์ม พยาบาลวิชาชีพ เป็นที่ปรึกษาการแพทย์ในระหว่างการถ่ายทำ
การผลิต > ลีลาและสถานที่ถ่ายทำ

หมอเฮาส์ นักบุญปากร้าย มักถ่ายทำโดยใช้เทคนิคการถ่ายภาพยนตร์ "เดินคุย" ซึ่งได้รับความนิยมทางโทรทัศน์จากเรื่อง เซนต์เอลส์แวร์, อีอาร์, สปอตส์ไนต์, และเดอะเวสต์วิง เทคนิคดังกล่าวเกี่ยวข้องกับการใช้ภาพถ่ายติดตาม แสดงตัวละครตั้งแต่สองตัวขึ้นไปเดินจากที่หนึ่งไปอีกที่หนึ่งขณะพูดไปด้วย ผู้ผลิตบริหาร เคที เจคอบส์กล่าวว่าบ่อยครั้งรายการใช้เทคนิคนี้เพราะ "เมื่อคุณนำฉากให้เคลื่อนที่ มันเป็น ... การสร้างความเร่งด่วนและความเข้มข้นอย่างหนึ่ง" เธอยังสังเกตความสำคัญของ "ข้อเท็จจริงว่าฮิว ลอรีสูง 6 ฟุต 2 นิ้ว และสูงกว่าคนอื่นทุกคนเพราะมันทำให้การเดินคุยเหล่านี้เป็นที่นิยมแน่นอน" แนนซี แฟรงกลินจากเดอะนิวยอร์กเกอร์ อธิบาย "เอ็ฟเฟ็กซ์พิเศษของอวัยวะภายในผู้ป่วยเหมือนแฟนแทสติกวอยัจ ที่เจ๋ง" ของรายการ "ฉันพนันว่าคุณไม่รู้ว่าเมื่อไตคุณหยุดทำงาน เสียงจะเหมือนกับหีบห่อฟองแตก" นักวิจารณ์อีกคนหนึ่งสังเกตว่า "กล้องและเอ็ฟเฟ็กต์พิเศษไม่เพียงเดินทางลงคอเท่านั้น แต่ยังขึ้นจมูกและเข้าไปในสมองและขาด้วย" แทนที่จะยึดภาพที่สร้างจากคอมพิวเตอร์เป็นหลัก แต่ภาพถ่ายร่างกายภายในมักเกี่ยวข้องกับผลจุลจิตรกรรม (miniature effect) และภาพถ่ายการควบคุมการเคลื่อนที่ ฉากจำนวนมากตกแต่งโดยอุปกรณ์ประกอบแบบไม่มีในบทซึ่งให้ลอรีสามารถด้นสดได้ ซึ่งเปิดเผยแง่มุมของตัวละครเขาและเรื่องราวด้วย
ตอนนำร่องถ่ายทำในแวนคูเวอร์ การถ่ายทำส่วนใหญ่ในตอนต่อ ๆ มา ทุกตอน ถ่ายทำในพื้นที่ของฟ็อกซ์ในเซ็นจูรีซิตี ลอสแอนเจลิส ไบรอัน ซิงเกอร์เลือกโรงพยาบาลใกล้เมืองเกิดของเขา เวสต์วินเซอร์ รัฐนิวเจอร์ซีย์ เป็นฉากท้องเรื่องแต่งของรายการ ศูนย์วิทยาเขตฟริสต์ของมหาวิทยาลัยพรินซ์ตันเป็นที่มาของมุมมองทางอากาศของโรงพยาบาลสอนพรินซ์ตัน–เพลนส์โบโรที่เห็นในซีรีส์ การถ่ายทำบางส่วนเกิดขึ้นในมหาวิทยาลัยเซาเทิร์นแคลิฟอร์เนีย อย่างตอน "ฮาล์ฟวิต" ในฤดูกาลที่ 3 ซึ่งมีเดฟ แม็ตธิวส์และเคิร์ตวูด สมิธเป็นนักแสดงรับเชิญ ฤดูกาลที่ 6 ของหมอเฮาส์ นักบุญปากร้ายบางส่วนถ่ายทำ ณ โรงพยาบาลจิตเวชเกรย์สโตนพาร์ก ในพาร์ซิปพานี-ทรอยฮิลส์ รัฐนิวเจอร์ซีย์ เป็นโรงพยาบาลจิตเวชเมย์ฟีลด์ซึ่งไม่มีอยู่จริง
การผลิต > ลำดับเปิด

ลำดับเปิดเริ่มด้วยภาพเอ็มอาร์ไอศีรษะและภาพพยัญชนะ "เอช" (H) ในกล่องสี่เหลี่ยมจากตราสัญลักษณ์ของเรื่อง (สัญลักษณ์ระหว่างประเทศสำหรับโรงพยาบาล) ในพื้นหน้า จากนั้นภาพดังกล่าวซ้อนทับด้วยภาพหน้าของ นพ. เฮาส์ที่ถ่ายจากตอนนำร่องพร้อมกับชื่อเรื่องเต็มของรายการปรากฏบนหน้าเขา จากนั้นศีรษะของเฮาส์จางไปและมีการขีดเส้นใต้ชื่อเรื่องของรายการและมี "เอ็ม.ดี." ปรากฏถัดจากนั้น เกิดเป็นตราสัญลักษณ์ทั้งหมดของรายการ นี่เป็นขอบเขตทั้งหมดของลำดับเรื่องในตอนนำร่อง ตอนถัดมาทั้งหมดมีลำดับนานกว่านั้นซึ่งรวมชื่อของสมาชิกนักแสดงคัดสรรหกคนและผู้สร้าง เดวิด ชอร์ ชื่อลอรีปรากฏเป็นลำดับแรก ตามด้วยชื่อของสมาชิกนักแสดงคัดสรรอีกห้าคนตามลำดับพยัญชนะ (เอเดลสตีน เอพส์ เลียวนาร์ด มอร์ริสสันและสเปนเซอร์) แล้วจึงเป็นชอร์
หลังชื่อเรื่องของรายการจางไป มุมมองทางอากาศของ PPTH (ซึ่งที่จริงเป็นบรรดาอาคารต่าง ๆ ของมหาวิทยาลัยพรินซ์ตัน และศูนย์วิทยาเขตฟริสต์เป็นหลัก) ตามด้วยชุดภาพที่มีชื่อสมาชิกแต่ละคน ซึ่งส่วนใหญ่แสดงถัดจากหรือซ้อนทับภาพกายวิภาคของมนุษย์ ชื่อของลอรีปรากฏถัดจากแบบจำลองศีรษะมนุษย์ที่เปิดให้เห็นสมอง ชื่อของเอเดลสตีนปรากฏถัดจากกราฟิกส์ที่ผลิตจากวิชวลเอ็ฟเฟ็กต์ของภาพรังสีหลอดเลือดของหัวใจ ชื่อของเอพส์ซ้อนทับบนภาพถ่ายรังสีเอ็กซ์ของกรงซี่โครง ชื่อของเลียวนาร์ดปรากฏบนภาพวดสมองสองซีก ผู้ผลิตเดิมต้องการใส่ภาพไม้ท้าและภาพขวดไวโคดิน แต่ฟ็อกซ์คัดค้าน การ์ดชื่อเรื่องของมอร์ริสสันจึงไม่มีภาพดังกล่าว สุดท้ายตกลงกันได้ว่าจะใช้ภาพถ่ายของนักพายเรือ ณ ทะเลสาบคาร์เนกีของมหาวิทยาลัยพรินซ์ตันประกอบชื่อเธอ ชื่อของสเปนเซอร์ปรากฏถัดจากภาพกายวิภาคสมัยเก่าของกระดูกสันหลัง ระหว่างการเสนอชื่อสเปนเซอร์และชอร์เป็นฉากเฮาส์และสมาชิกทีมดั้งเดิมสามคนของเขาเดินตามโถงของโรงพยาบาลแห่งหนึ่ง เจคอบส์กล่าวว่าพื้นหลังส่วนใหญ่ไม่มีความหมายพิเศษ อย่างไรก็ตาม ภาพสุดท้ายซึ่งเป็นข้อความ "สร้างโดย เดวิด ชอร์" ซ้อนทับบนคอมนุษย์ ส่อความว่าชอร์เป็น "มันสมองของรายการ" ลำดับดังกล่าวได้รับเสนอชื่อรับรางวัลเอ็มมีไพรม์ไทม์สำหรับการออกแบบชื่อเรื่องหลักในปี 2548 ลำดับเรื่องยังให้ความชอบแก่สเปนเซอร์และมอร์ริสสันแม้ตัวละครของทั้งสองถูกลดลงเป็นบทพื้นหลังระหว่างฤดูกาลที่ 4 และ 5 และแม้กระทั่งตัวละครของมอร์ริสสันถูกตัดออกไปแล้ว มีการใช้ลำดับเปิดใหม่ในฤดูกาลที่ 7 เพื่อปรับให้เหมาะสมกับการเปลี่ยนตัวนัดแสดง โดยถอดชื่อมอร์ริสสันและใส่ชื่อจาคอบสันและไวลด์ มีการปรับในฤดูกาลที่ 8 เพื่อถอดชื่อเอเดลสตีนและใส่ชื่อแอนนาเบิลและยี
ดนตรีเปิดเดิมของซีรีส์ดังที่เปิดในสหรัฐ ประกอบด้วยส่วนไม่มีคำร้องของ "เทียร์ดรอป" โดยแมสซีฟแอตแทก เหตุผลบางส่วนที่ใช้เพลงนี้เพราะจังหวะเฉพาะตัวซึ่งคล้ายเสียงหัวใจมนุษย์เต้น ฉบับอะคูสติกของ "เทียร์ดรอป" ที่โฮเซ กอนซาเลสให้เสียงร้องและเล่นกีตาร์ ได้ยินเป็นดนตรีพื้นหลังระหว่างตอนสุดท้ายของฤดูกาลที่ 4